KOMMISSIONENS FORORDNING (EF) Nr. 860/96 af 10. maj 1996 om ændring af forordning (EF) nr. 1430/95 om eksportrestitutioner for forarbejdede frugter og grøntsager, undtagen for tilsat sukker

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 426/86 af 24. februar 1986 om den fælles markedsordning for produkter forarbejdet på basis af frugt og grøntsager (1), senest ændret ved Kommissionens forordning (EF) nr. 2314/95 (2), særlig artikel 13, stk. 8, og artikel 14, stk. 5, og

ud fra følgende betragtninger:

Ved Kommissionens forordning (EF) nr. 1430/95 (3), ændret ved forordning (EF) nr. 272/96 (4), er det fastsat, for hvilke mængder der kan ansøges om eksportlicens, bortset fra licenser, der ansøges om i forbindelse med fødevarehjælp;

ved Kommissionens forordning (EF) nr. 1429/95 af 23. juni 1995 om gennemførelsesbestemmelser for eksportrestitutioner for forarbejdede frugter og grøntsager, undtagen for tilsat sukker (5), ændret ved forordning (EF) nr. 341/96 (6), er det fastsat, hvilke oplysninger der lægges til grund ved fastlæggelsen af de mængder, der kan ydes eksportrestitution for; af hensyn til gennemsigtigheden bør de erhvervsdrivende gøres bekendt med den ajourførte situation for disse mængder;

for at muliggøre en mere dynamisk afsætning af foreløbigt konserverede kirsebær og kandiserede kirsebær er det for disse produkters vedkommende hensigtsmæssigt at øge restitutionssatserne og nedsætte mængderne tilsvarende, således at det oprindeligt fastsatte budget overholdes;

forordning (EØF) nr. 990/93 blev suspenderet ved Rådets forordning (EF) nr. 462/96 af 11. marts 1996 om suspension af forordning (EØF) nr. 990/93 og forordning (EF) nr. 2471/94 og om ophævelse af forordning (EF) nr. 2472/94 og forordning (EF) nr. 2815/95 for så vidt angår afbrydelsen af økonomiske og finansielle forbindelser med Den Føderative Republik Jugoslavien (Serbien og Montenegro), de områder i Republikken Kroatien, der beskyttes af De Forenede Nationer, og de områder i Republikken Bosnien-Hercegovina, der kontrolleres af de bosniske serberes styrker (7); derfor bør henvisningen til forordning (EØF) nr. 990/93 i fodnoten i bilaget til forordning (EF) nr. 1430/95 ikke opretholdes;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Produkter Forarbejdet på Basis af Frugt og Grøntsager -

UDSTEDT FØLGENDE FORORDNING:

Artikel 1

Bilaget til forordning (EF) nr. 1430/95 affattes som angivet i bilaget til nærværende forordning.

Artikel 2

Denne forordning træder i kraft på tredjedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 10. maj 1996.

På Kommissionens vegne

Franz FISCHLER

Medlem af Kommissionen

(1) EFT nr. L 49 af 27. 2. 1986, s. 1.

(2) EFT nr. L 233 af 30. 9. 1995, s. 69.

(3) EFT nr. L 141 af 24. 6. 1995, s. 32.

(4) EFT nr. L 36 af 14. 2. 1996, s. 15.

(5) EFT nr. L 141 af 24. 6. 1995, s. 28.

(6) EFT nr. L 48 af 27. 2. 1996, s. 8.

(7) EFT nr. L 65 af 15. 3. 1996, s. 1.

BILAG

»BILAG

>TABELPOSITION>